CELEX: 31983R0693
Language: el
Date: 1983-03-25 00:00:00
Title: Κανονισμός (ΕΟΚ) αριθ. 693/83 της Επιτροπής της 25ης Μαρτίου 1983 για τις λεπτομέρειες εφαρμογής του καθεστώτος εισαγωγών κατά το 1983 για τα προϊόντα της διακρίσεως 07.06 Α του Κοινού Δασμολογίου, καταγωγής τρίτων χωρών εκτός της Ταϋλάνδης

Avis juridique important

|

31983R0693

Κανονισμός (ΕΟΚ) αριθ. 693/83 της Επιτροπής της 25ης Μαρτίου 1983 για τις λεπτομέρειες εφαρμογής του καθεστώτος εισαγωγών κατά το 1983 για τα προϊόντα της διακρίσεως 07.06 Α του Κοινού Δασμολογίου, καταγωγής τρίτων χωρών εκτός της Ταϋλάνδης  

Επίσημη Εφημερίδα αριθ. L 081 της 26/03/1983 σ. 0006 - 0008

***** ΚΑΝΟΝΙΣΜΟΣ (ΕΟΚ) αριθ. 693/83 ΤΗΣ ΕΠΙΤΡΟΠΗΣ  της 25ης Μαρτίου 1983  για τις λεπτομέρειες εφαρμογής του καθεστώτος εισαγωγών κατά το 1983 για τα προϊόντα της διακρίσεως 07.06 Α του Κοινού Δασμολογίου, καταγωγής τρίτων χωρών εκτός της Ταϋλάνδης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 12 παράγραφος 2,  τον κανονισμό (ΕΟΚ) αριθ. 604/83 του Συμβουλίου της 14ης Μαρτίου 1983 για το καθεστώς εισαγωγών που εφαρμόζεται κατά τα έτη 1983 έως 1986 στα προϊόντα της διάκρισης 07.06 Α του Κοινού Δασμολογίου και για την τροποποίηση του κανονισμού (ΕΟΚ) αριθ. 950/68 περί του Κοινού Δασμολογίου (3), και ιδίως το άρθρο 2,  Εκτιμώντας:  ότι ο κανονισμός (ΕΟΚ) αριθ. 604/83 προβλέπει ιδίως ότι, για το έτος 1983, η είσπραξη της εισφοράς που εφαρμόζεται κατά την εισαγωγή περιορίζεται σε 6 % κατ' αξία για ορισμένες ποσότητες προϊόντων που υπάγονται στη διάκριση 07.06 Α του Κοινού Δασμολογίου, καταγωγής τρίτων χωρών εκτός της Ταϋλάνδης·  ότι πρέπει η έκδοση του πιστοποιητικού εισαγωγής, το οποίο περιλαμβάνει το δικαίωμα εισαγωγής που επωφελείται από εισφορά περιοριζόμενη σε 6 % κατ' αξία, να υπάγεται σε ειδικούς κανόνες για να διευκολύνεται η ορθή εφαρμογή των διατάξεων του κανονισμού (ΕΟΚ) αριθ. 604/83, που αποβλέπει ιδίως στη μη υπέρβαση των καθοριζόμενων ποσοτήτων· ότι η ορθή εφαρμογή απαιτεί ορισμένες παρεκκλίσεις, κυρίως από τον κανονισμό (ΕΟΚ) αριθ. 3183/80 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 49/82 (5), όσον αφορά τα περισσότερα από τα προϊόντα που αναφέρονται στη διάκριση 07.06 Α του Κοινού Δασμολογίου·  ότι, ωστόσο, μεταξύ των προϊόντων που καλύπτονται από τη διάκριση 07.06 Α του Κοινού Δασμολογίου περιλαμβάνονται ορισμένα προϊόντα που προορίζονται για την ανθρώπινη διατροφή ( Igname, Tannia, Eddoe, Dasheen) και όχι για την διατροφή ζώων· ότι ο όγκος των εισαγωγών αυτών των προϊόντων είναι πολύ περιορισμένος, μολονότι η κοινοτική αγορά απαιτεί να εφοδιάζεται τακτικά με τα εν λόγω προϊόντα· ότι είναι, επομένως, σκόπιμο να προβλέπονται ελαστικότεροι όροι για τη χορήγηση πιστοποιητικών για τα προϊόντα αυτά, καθώς και να εφαρμοστεί για τα προϊόντα αυτά το ποσό των εγγυήσεων που προβλέπεται στον κανονισμό (ΕΟΚ) αριθ. 2042/75 της Επιτροπής (6) ·  ότι ο κανονισμός (ΕΟΚ) αριθ. 3299/82 στερείται πλέον αντικειμένου και πρέπει, επομένως, να καταργηθεί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το καθεστώς που προβλέπεται στο άρθρο 1 του κανονισμού (ΕΟΚ) αριθ. 604/83 εφαρμόζεται στα προϊόντα της διακρίσεως 07.06 Α του Κοινού Δασμολογίου, καταγωγής τρίτων χωρών εκτός της Ταϋλάνδης, που εισάγονται υπό κάλυψη πιστοποιητικών εισαγωγής τα οποία εκδίδονται σύμφωνα με τις διατάξεις του παρόντος κανονισμού.  Οι ποσότητες για τις οποίες εκδίδονται τα πιστοποιητικά δεν είναι δυνατόν να υπερβαίνουν τις ποσότητες που καθορίζονται, για κάθε χώρα ή ομάδα χωρών, στο άρθρο 1 υπό β), γ) και δ) του κανονισμού (ΕΟΚ) αριθ. 604/83.  ΤΙΤΛΟΣ Ι  Καθεστώς εισαγωγής των προϊόντων της διακρίσεως 07.06 Α του Κοινού Δασμολογίου που προορίζονται για τη διατροφή ζώων  Άρθρο 2  1. Οι αιτήσεις πιστοποιητικών εισαγωγής ειναι δυνατόν να υποβάλλονται στις αρμόδιες αρχές των Κρατών μελών μόνο μέχρι και τις 31 Μαρτίου 1983.  Εντούτοις, για τις ποσότητες που αναφέρονται στο άρθρο 1 και οι οποίες δεν έχουν διατεθεί, οι αιτήσεις είναι δυνατόν να υποβάλλονται κατά την περίοδο από 27 Ιουνίου μέχρι και 4 Ιουλίου 1983.  2. Οι ενδείξεις σχετικά με το όνομα του εισαγωγέα, τις αιτούμενες ποσότητες και την καταγωγή τους διαβιβάζονται από τα Κράτη μέλη με τέλεξ στην Επιτροπή, το αργότερο στις 8 Απριλίου και στις 8 Ιουλίου 1983.  3. Το αργότερο τη δέκατη πέμπτη ημέρα κάθε ενός από τους μήνες που αναφέρονται στην παράγραφο 2, η Επιτροπή καθορίζει, ανάλογα με τις αιτήσεις, τις ποσότητες για τις οποίες εκδίδονται πιστοποιητικά, για κάθε χώρα ή ομάδα χωρών που αναφέρονται στο άρθρο 1 του κανονισμού (ΕΟΚ) αριθ. 604/83.  4. Για τα προϊόντα που υπάγονται στη διάκριση 07.06 Α του Κοινού Δασμολογίου, ο ενδιαφερόμενος μπορεί να αναφέρει στην αίτησή του για πιστοποιητικό εισαγωγής τις δύο διακρίσεις 07.06 Α Ι και 07.06 Α ΙΙ του Κοινού Δασμολογίου. Οι δύο διακρίσεις που αναγράφονται στην αίτηση αναφέρονται και στο πιστοποιητικό.  5. Κατόπιν αιτήσεως εκ μέρους των ενδιαφερομένων, τα πιστοποιητικά εισαγωγής που έχουν ζητηθεί από τις 8 Δκεκεμβρίου 1982, για μία από τις δύο δασμολογικές διακρίσεις που αναφέρονται στην προηγούμενη παράγραφο, ισχύουν κατά τις εισαγωγές προϊόντων που υπάγονται στις δύο δασμολογικές διακρίσεις.  Για την εφαρμογή των διατάξεων του πρώτου εδαφίου, ο ενδιαφερόμενος πρέπει να προσκομίσει το πιστοποιητικό εισαγωγής στον οργανισμό που το έχει εκδώσει, ο οποίος επιφέρει τις αναγκαίες τροποποιήσεις.  Άρθρο 3  1. Τα πιστοποιητικά περιλαμβάνουν στο τετραγωνίδιο 20 α) μία από τις ακόλουθες ενδείξεις:  - «Εισφορά προς είσπραξη: 6 % κατ' αξία»,  - «Importafgift: 6 % af vaerdien»,  - «Zu erhebende Abschoepfung: 6 % des Zollwerts»,  - «Amount to be levied: 6 % ad valorem»,  - «Prelevement a percevoir: 6 % ad volorem»,  - «Prelievo da riscuotere: 6 % ad valorem»,  - «Toe te passen heffing: 6 % ad valorem».  Άρθρο 4  1. Κατά παρέκκλιση από το άρθρο 12 παράγραφος 1 του κανονισμού (ΕΟΚ) αριθ. 2042/75, το ποσό της εγγυήσεως σχετικά με τα πιστοποιητικά εισαγωγής που προβλέπονται στον παρόντα τίτλο ανέρχεται σε 15 ECU ανά τόνο.  Στην περίπτωση κατά την οποία, λόγω της εφαρμογής του άρθρου 2 παράγραφος 3, η ποσότητα για την οποία έχει εκδοθεί το πιστοποιητικό είναι κατώτερη από την ποσότητα για την οποία ζητήθηκε, η εγγύηση που αντιστοιχεί στη διαφορά αποδεσμεύεται.  2. Η αίτηση ή οι αιτήσεις πιστοποιητικών εκ μέρους ενδιαφερομένου:  - δεν είναι δυνατόν, για κάθε χώρα ή ομάδα χωρών που αναφέρονται στο άρθρο 1 υπό δ) του κανονισμού (ΕΟΚ) αριθ. 604/83, να αφορούν συνολική ποσότητα ανώτερη από το 10 % της ποσότητας που καθορίζεται από τη διάταξη αυτή,  - υποβάλλονται στον αρμόδιο οργανισμό του Κράτους μέλους στο οποίο είναι εγκατεστημένος ο ενδιαφερόμενος.  Άρθρο 5  1. Η αίτηση πιστοποιητικού εισαγωγής και το εκδιδόμενο πιστοποιητικό περιλαμβάνουν στο τετραγωνίδιο 14 τη μνεία της τρίτης χώρας από την οποία κατάγεται το εν λόγω προϊόν.  Το πιστοποιητικό καθιστά υποχρεωτική την εισαγωγή από τη χώρα αυτή.  2. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3183/80, η ποσότητα που τίθεται σε ελεύθερη κυκλοφορία δεν είναι δυνατόν να είναι ανώτερη από την ποσότητα που αναφέρεται στα τετραγωνίδια 10 και 11 του πιστοποιητικού εισαγωγής και γι' αυτό αναγράφεται ο αριθμός «0» στο τετραγωνίδιο 22 του εν λόγω πιστοποιητικού.  ΤΙΤΛΟΣ ΙΙ  Καθεστώς εισαγωγής των προϊόντων της διακρίσεως 07.06 Α του Κοινού Δασμολογίου που προορίζονται για ανθρώπινη διατροφή ( Igname, Dasheen,  Tannia, Eddoe)  Άρθρο 6  Όσον αφορά την εισαγωγή των προϊόντων Igname, Dasheen, Tannia και Eddoe, που υπάγονται στη διάκριση 07.06 Α του Κοινού Δασμολογίου:  α) οι αιτήσεις πιστοποιητικών και τα πιστοποιητικά περιλαμβάνουν:  - στο τετραγωνίδιο 7, τις εξής ονομασίες: «Igname, Dasheen, Tannia, Eddoe»,  - στο τετραγωνίδιο 8, τους αριθμούς της δασμολογικής διακρίσεως των οποίων προηγείται ενα «ex».  Το πιστοποιητικό ισχύει μόνο για τα προϊόντα που φέρουν αυτές τις ονομασίες·  β) εφαρμόζονται οι διατάξεις των άρθρων 3 και 5.  Άρθρο 7  Ο κανονισμός (ΕΟΚ) αριθ. 3299/82 καταργείται.  Άρθρο 8  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 72 της 18. 3. 1980, σ. 3.  (4) ΕΕ αριθ. L 338 της 13. 12. 1980, σ. 1.  (5) ΕΕ αριθ. L 7 της 12. 1. 1981, σ. 7.  (6) ΕΕ αριθ. L 213 της 11. 8. 1975, σ. 5.